VS000420
Datum: 1992-02-24T01:00:00.000+01:00
datum_sodbe_i_stopnje: 1996-04-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: hudi primeri
odskodnina: 6700000 SIT
opombe: II Ips 250/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Varnostnik - receptor.

## Škodni dogodek

Prometna nesreča.

## Poškodba

Zdrobljen zlom kolčne ponvice s centralnim izpahom stegnenične glavice in hondolizo (natrganje hrustanca) V. rebra desno ob prsnici.

## Telesne bolečine

1700000 SIT Hude bolečine prvih 10 dni po poškodbi, bolečine srednje intenzivnosti 3 tedne, ko se je navajal na uporabo bergel, bolečine manjše intenzivnosti 2 meseca ter občasne srednje hude bolečine še 3 tedne, ko je bil na terapiji v toplicah. Še vedno trpi določene bolečine, ki so posebej hude zjutraj, dokler se ne razgiba. Bolečine čuti predvsem ob spremembi vremena in pri daljši hoji.

#### Hospitalizacija

Kirurško zdravljenje 8 mesecev, nato še 27 dnevno zdravljenje v Valdoltri. Operacija v splošni anesteziji.

#### Ambulantno zdravljenje

Pogosti zdravniški pregledi.

#### Rehabilitacija

fizikalna terapija.

#### Nevšečnosti med zdravljenjem

Prejemanje analgetikov, odvisnost od tuje nege in pomoči, ki je trajala 39 dni, 3 mesečna uporaba opornic (bergel), pogosta rentgeniziranja.

## Strah

500000 SIT Strah za izid zdravljenja vsaj 2 meseca, dokler ni pošteno shodil z berglami. Zaradi predlaganih operacij in negotovih končnih posledic je strah še vedno prisoten.

## Zmanjšanje življenjske aktivnosti

4000000 SIT Ni več sposoben za opravljanje svojega osnovnega poklica parketarja, kar ga omejuje pri izbiri dela v prihodnosti, ni več sposoben za delo na kmetiji, ki ga je dosedaj občasno opravljal, pri svojem delu varnostnika - receptorja mora vlagati veliko več napora, prikrajšan za vse rekreativne dejavnosti in tudi ples, kot obliko družabnosti. Upoštevana tudi tožnikova starost.

## Skaženost

500000 SIT Bistvena sprememba načina hoje tožnika, ki vzbuja pozornost in pomilovanje okolice.

---

ZOR člen 200, 203